*Pielikums*

*27.12.2024. Madonas novada pašvaldības domes*

*lēmumam Nr. 772 (protokols Nr. 26, 35. p.)*

**Sadarbības līgums**

**par bērnu apmācību snovbordā un kalnu slēpošanā**

Līguma datums ir pēdējā pievienotādroša elektroniskā paraksta laika zīmoga datums

**Madonas novada pašvaldība,** reģistrācijas Nr. 90000054572, juridiskā adrese: Saieta laukums 1, Madona, Madonas novads (turpmāk –Pašvaldība), kuras vārdā, pamatojoties uz Pašvaldības nolikuma 13.6. apakšpunktu, rīkojas priekšsēdētājs Agris Lungevičs, no vienas puses, un

**Latvijas Slēpošanas federācija**, reģistrācijas Nr. 40008023069, juridiskā adrese: Grostonas iela 6B, Rīga, LV-1013 (turpmāk – Federācija), kuras vārdā, pamatojoties uz Federācijas statūtu pamata, rīkojas Dinārs Doršs, no otras puses,

**SIA "Outdoor service"**, reģistrācijas Nr. 40203353467, juridiskā adrese: Cēsu iela 8-16, Ērgļi, Ērgļu pagasts, Madonas novads, LV 4840 (turpmāk – SIA), kuras vārdā, pamatojoties uz Izpildītāja statūtu pamata, rīkojas valdes loceklis Andris Stradiņš, no trešās puses (turpmāk – Puses vai Līdzēji),

ņemot vērā:

* Pašvaldību likuma 4. panta pirmās daļas 6. punktā noteikto (gādāt par iedzīvotāju veselību- īstenot veselīga dzīvesveida veicināšanas pasākumus), 7. punktā noteikto (veicināt sporta attīstību) un 8. punktā noteikto (veikt darbu ar jaunatni);
* ka SIA ar sabiedrību ar ierobežotu atbildību "Briežkalns" (reģistrācijas Nr. 45403011806) ir noslēgts nomas līgums par snovborda un kalnu slēpošanas trases “Briežkalns” (Ērgļos, Ērgļu pagastā) nomu;

Puses noslēdz šādu sadarbības līgumu (turpmāk – Līgums):

**1. Līguma priekšmets un nodarbību organizēšanas kārtība**

1.1. Līgums nosaka kārtību, kādā Puses sadarbojas, lai veicinātu 1. līdz 12. klašu skolnieku (turpmāk – Skolnieki) fiziskās aktivitātes un veselīgu dzīvesveidu, nodrošinot Skolniekiem iespēju iegūt prasmes un nodarboties ar snovbordu un kalnu slēpošanu (turpmāk – Trases pakalpojums).

1.2 Puses vienojas, ka:

1.2.1. uz katru nodarbību Pašvaldība par pieteikt līdz 20 Skolniekiem, kas vēlas nodarboties ar snovbordu, un līdz 20 Skolniekiem, kas vēlas nodarboties ar kalnu slēpošanu;

1.2.2. Pašvaldības vārdā pieteikuma anketu ar Skolniekiem Federācijai un SIA iesniedz Pašvaldības iestādes “Madonas bērnu un jauniešu sporta skola” amatpersonas, kur pieteikuma anketā norāda Skolnieka vārdu, uzvārdu, p.k., izglītības iestāde, kurā mācās Skolnieks, nodarbības datumu.

**2. Līguma darbības termiņš**

2.1.Šis Līgums stājas spēkā **ar 2025.gada 1.janvāri un noslēgts 01.04.2025. (ieskaitot).**

**3. LĪGUMA SUMMA UN APMAKSAS KĀRTĪBA**

2.1. Puses vienojas, ka Pašvaldība sedz sekojošus Federācijas un SIA izdevumus, kas rodas saistībā ar Līguma saistību izpildi:

2.1.1. Federācijas izdevumus par treneri – par 2 (divām) darba stundām (astronomiskajām) 10,00 *euro* apmērā, tajā skaitā PVN;

2.1.2. SIA par vienu Skolnieku, kuram SIA nodrošina Trases pakalpojumus, izdevumus – 10,00 *euro* apmērā, tajā skaitā PVN.

2.2. Pēc tam, kad PN akti ir abpusēji parakstīti, Federācija un SIA katra izraksta Pašvaldībai e-rēķinus par sniegtajiem pakalpojumiem, rēķinā norādot sniegtā pakalpojuma nosaukumu. E-rēķinu Federācija un SIA nosūta uz Pašvaldības e-adresi EREKINI\_MNP@90000054572, e-rēķina piezīmēs/komentāros norādot: Federācija – slēpošanas un snovborda trenera pakalpojumi, pakalpojuma saņēmēja kods – \_\_\_\_\_\_\_, bet slēpošanas kalna pacēlāja pakalpojumi, pakalpojuma saņēmēja kods – \_\_\_\_\_\_\_\_. Pašvaldība maksājumu veic ne vēlāk kā 15 dienu laikā pēc rēķina saņemšanas uz līgumā norādīto Puses norēķinu kontu.

**4. Līdzēju saistības un tiesības**

**4.1. SIA saistības un tiesības:**

4.1.1. SIA nodrošina Skolniekiem divas reizes nedēļā - trešdienā no 16:00 līdz 18:00 un piektdienās no 16:00 - 18:00 **SIA snovborda un kalnu slēpošanas trasē** “Briežkalns” (Ērgļos, Ērgļu pagastā) iespēju bez maksas izmantot slēpošanas trasi, tajā skaitā, pacēlāju;

4.1.2. ja nepieciešams, SIA, sniedzot Trases pakalpojumu, izsniedz Skolniekiem aprīkojumu, kas nepieciešams trases izmantošanai, kā arī dokumentu, kas apliecina, ka Skolnieks drīkst izmantot Trases pakalpojumu;

4.1.3. SIA nav jānodrošina Skolnieks ar kalnu slēpošanai/snovbordam nepieciešamo inventāru;

4.1.4. SIA Iesniedz Pašvaldībai pieņemšanas – nodošanas aktu (turpmāk - PN akts), kurā norāda Skolniekus (vārds, uzvārds, p.k., izglītības iestāde, apmācību periods (stundās)), kuriem ir nodrošināts Trases pakalpojums, PN aktam pievienojot rēķinu;

4.1.5. SIA var vienpusēji izbeigt Līgumu, ja cita Puse nepilda vai pārkāpj Līgumu, par to paziņojot rakstiski pārējām Pusēm vismaz 10 (desmit) darba dienas iepriekš.

**4.2. Federācija saistības un tiesības:**

4.2.1. Federācija nodrošina sertificētu B klases treneri (turpmāk – Treneris), kurš nodrošina Skolēnu apmācību snovbordā un frīstaila slēpošanā;

4.2.2. Federācija nodrošina, ka Treneris Skolēniem nodrošina apmācības Līguma 4.1.1. apakšpunktā noteiktajā laikā un vietā;

4.2.3. Iesniedz Pašvaldībai pieņemšanas – nodošanas aktu (turpmāk - PN akts), kurā norāda Skolniekus (vārds, uzvārds, p.k., izglītības iestāde, apmācību periods (stundās)), kuri ir piedalījušies apmācībās, PN aktam pievienojot rēķinu.

4.2.4. Federācija var vienpusēji izbeigt Līgumu, ja cita Puse nepilda vai pārkāpj Līgumu, par to paziņojot rakstiski pārējām Pusēm vismaz 10 (desmit) darba dienas iepriekš;

4.2.5. nodrošina, ka visiem Skolniekiem tiek nodrošināti nodarbībās līdzvērtīgi apstākļi un attieksme.

**4.3. Pašvaldības saistības un tiesības:**

4.3.1. Apmaksāt SIA un Federācijas izdevumus Līgumā noteiktajā apmērā un kārtībā;

4.3.2. Sniedz SIA un Federācijai visu nepieciešamo informāciju, ko paredz Līgums un kas nepieciešama Skolēnu apmācību veikšanai;

4.3.3. Pašvaldība jebkurā laikā var veikt pārbaudi, kā Federācija un SIA pilda Līgumā uzņemtās saistības, kā arī pieprasīt nepieciešamo informāciju par Līguma saistību izpildi;

4.4.4. Pašvaldība var vienpusēji izbeigt Līgumu, ja cita Puse nepilda vai pārkāpj Līgumu, par to paziņojot rakstiski pārējām Pusēm vismaz 10 (desmit) darba dienas iepriekš.

**5. Nepārvarama vara**

5.1. Līgumslēdzēji nav atbildīgi par līgumsaistību neizpildi un tās rezultātā pusēm radītajiem zaudējumiem, ja tas noticis nepārvaramas varas apstākļu dēļ. Par nepārvaramas varas apstākļiem uzskatāmi - dabas stihija, ugunsgrēks, militāras akcijas, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst saprātīgiem līdzekļiem. Par līgumsaistību izpildes neiespējamību minēto apstākļu dēļ viena puse rakstveidā informē otru 10 (desmit) dienu laikā, un nepieciešamības gadījumā risina jautājumu par turpmāku Līguma izpildes kārtību vai izbeigšanu. Šie apstākļi nevar būt par pamatu jau agrāk esošo parādu nenomaksāšanai.

**6. Strīdu izskatīšana**

6.1. Domstarpību gadījumā par šī Līguma jautājumiem Līdzēji tās risina savstarpēji vienojoties, bet ja vienoties nav iespējams, tad lieta tiek nodota izskatīšanai tiesā Latvijas Republikas normatīvajos aktos noteiktajā kārtībā.

**7. Nobeiguma noteikumi**

7.1. Šis Līgums pilnībā apliecina abu Līdzēju vienošanos.

7.2. Jebkuras izmaiņas un papildinājumi šim Līgumam stājas spēkā pēc to rakstiskas noformēšanas, kad tos ir parakstījuši abi Līdzēji.

7.3. Ja Līgumā noteikto pienākumu veikšana ir saistīta ar fizisko personas datu apstrādi, tad Izpildītājs nenodod un neizpauž Līguma izpildes laikā iegūtos personas datus trešajām personām, kā arī neveic darbības, kas var sekmēt tā rīcībā nonākušo personas datu nokļūšanu trešo personu rīcībā. Šis pienākums Izpildītājam paliek saistošs arī pēc Līguma saistību izpildes. Izpildītājs, veicot personas datu apstrādi, nodrošina, ka tā rīcībā nonākušie personas dati tiek apstrādāti, ievērojot Latvijas Republikas normatīvos aktus un Pasūtītāja izstrādātos (pieejami mājas lapā [www.madona.lv](http://www.madona.lv/).) spēkā esošajos normatīvajos aktos noteiktās datu aizsardzības un datu apstrādes prasības.

7.4. Lai vadītu Līguma izpildi, Puses norīko atbildīgo personu, kura risina ar Līguma izpildi saistītos jautājumus, tajā skaitā, pieņem un paraksta PN aktus. Pusēm ir tiesības nomainīt atbildīgo personu, par to brīdinot otru Pusi.

* 1. Pušu atbildīgās personas:

|  |  |  |
| --- | --- | --- |
| Pašvaldības atbildīgā persona par Līguma izpildi: | Federācijas atbildīgā persona par Līguma izpildi: | SIA atbildīgā persona par Līguma izpildi: |
|  | Einārs Lansmanis | Andris Stradiņš |

7.6. Līgums sagatavots un parakstīts uz 3 (trīs) lapaspusēm elektroniskā veidā.

# 8. Pušu rekvizīti

|  |  |
| --- | --- |
|  |  |
| **Madonas novada pašvaldība** | **Latvijas Slēpošanas federācija** |
| Banka  Konts Nr. | Banka  Konts Nr.  Valdes priekšsēdētājs Dinārs Doršs |
|  | |
| Domes priekšsēdētājs |  |
| Agris Lungevičs (paraksts\*) | (paraksts\*) |

|  |
| --- |
| **SIA "Outdoor servicce"**,  Banka  Konts Nr.  valdes loceklis  Andris Stradiņš  \_\_\_\_\_\_\_\_\_ (paraksts\*) |